stanford-oval/wikipedia huggingface dataset:
איירבוס A330neo
פיתוח

בסלון האווירי בפארנבורו בשנת 2014 הציגה איירבוס את המטוס, כשלדבריה טווח המטוס יגדל ב-400 מייל ועלויות התחזוקה שלו יפחתו. כמו כן, יהיה בו שינוי אווירונאוטיקה בזכות הכנפונים שלו ששונים מה-A330.
יוצרו שני דגמים: A330-800, ו-A330-900.
ב-26 בספטמבר 2018 קיבל המטוס אישור מהסוכנות האירופית לבטיחות תעופה.
באוקטובר 2018 הוצג דגם ה-800 הראשון, וטיסת הבכורה התקיימה ב-6 בנובמבר 2018, והוא מיועד להימסר לכווית איירווייז בחצי הראשון של 2020.
הזמנות

נכון ליולי 2018 הוזמנו 224 דגמים מהמטוס על ידי 15 חברות תעופה שונות.
הזמנות > בשירות בחברות ישראליות

ארקיע הזמינה 2 מטוסים מדגם זה, המטוס הראשון התקבל ב-23 בינואר 2025.
מפרטים

| --- | --- |
דגם: A330-900
אנשי צוות: שניים
תכולת המטוס (שלוש מחלקות): 287
תכולת מטוס מקסימלית (מחלקה אחת): 440
רוחב מושב: מחלקת תיירים עם שמונה מושבים: 46 ס"מ
קיבולת מטען: 27 מ"ק
אורך: 63.66 מטר
מוטת כנפיים: 64 מטר
גובה: 16.79 מטר
רוחב פנימי: 5.26 מטר
משקל המראה מקסימלי: 251,000 ק"ג
משקל נחיתה מקסימלי: 
משקל ריק: 137,000 ק"ג
קיבולת דלק מקסימלית: 139,090 ליטר
מנועים (X2): Rolls-Royce Trent 7000
דחף (X2):  24,000-24,200 ליברות
מהירות מקסימלית: 918 קמ"ש (0.86 מאך)
מהירות שיוט: 833 קמ"ש (0.78 מאך)
גובה טיסה מקסימלי: 39,000 רגל (12,000 מטר)
טווח: 13,334 ק"מ
ראו גם

איירבוס A330
הערות שוליים

↑  https://m.youtube.com/watch?v=cg5vOct3dHo
↑  https://www.flightglobal.com/news/articles/a330-800-nears-maiden-flight-after-engines-fitted-452906/
↑  https://youtube.com/watch?v=0f9vxn0cGHw
↑  ARKIA Israeli Airlines to operate up to four A330-900neo, Airbus'"`UNIQ--nowiki-00000003-QINU`"'(באנגלית)'"`UNIQ--templatestyles-00000004-QINU`"'
פנים המטוס של טאפ אייר פורטוגל
הצוות של הטיסה הראשונה.
הכנפונים של המטוס (בהשראת ה-A350ׂ)
Oboy

| --- | --- |
 שיר הנושא:  "מי את באמת" - לי בירן
 סוגה:  סדרת ילדים ונוער, מוזיקלית
 יוצרים:  אורי גרוס יואב צפיר טמירה ירדני
 כותבים:  אורי גרוס יואב צפיר
 בימוי:  רני סער
 שחקנים:  לי בירן, אליאנה תדהר, ג'וי ריגר, דניאל גד, גפן ברקאי, יערה בנבנישתי, גיא סלניק, שירן סנדל, טום באום, נלי תגר, אלירז שדה, ענת וקסמן, גילת אנקורי
 פרסים:  סדרת הדרמה הטובה ביותר לילדים ונוער בטקס פרסי האקדמיה לטלוויזיה לשנת 2016 סדרת הדרמה הטובה ביותר לילדים ונוער בטקס פרסי האקדמיה לטלוויזיה לשנת 2018.
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  46
 הפקה
 מפיק:  לימור אבקסיס נבו
 מפיקים בפועל:  טמירה ירדני אסף גורדון
 חברת הפקה:  טדי הפקות
 עורכים:  יואב צפיר
 צלמים:  בנימין חירם רועי פרג'
 מוזיקה:  לי בירן עמוס בן דוד
 אורך פרק:  30-32 דקות
 שידור
 רשת שידור:  yes 1. (ערוץ הילדים) - (דצמבר 2016 - ינואר 2017) 2. (ערוץ yes5 HD) (אוקטובר 2018 - הווה)  HOT1. (ערוץ ספיד) (אוקטובר 2018 - הווה) 2. (ערוץ באזז) (20 בפבואר 2023 - הווה)3. (ערוץ FOMO) (20 בפבואר 2023 - הווה)  סלקום tv1. (ערוץ הילדים) (אוקטובר 2018 - הווה) 2. (ערוץ FOMO) (2 ביולי 2023 - הווה)  פרטנר TV (ערוץ הילדים) (אוקטובר 2018 - הווה)   STINGTV (ערוץ yes5 HD) (אוקטובר 2018 - הווה)
 פורמט (תמונה):  HDTV
 תקופת שידור מקורית:  4 בדצמבר 2016 – 31 בדצמבר 2018
 קישורים חיצוניים
 http://oboy.kidstv.co.il/the-band
 דף התוכנית ב-IMDb
 
Oboy היא סדרת ילדים ונוער מוזיקלית ישראלית מהיוצרים של "השיר שלנו" - אורי גרוס, יואב צפיר וטמירה ירדני. הסדרה משודרת בערוץ הילדים ללקוחות פרטנר TV וסלקום tv, בערוץ ספיד בחברת HOT, ובחברת הלוויין yes וב-STINGTV בערוץ 5 החל מ-7 באוקטובר 2018. הסדרה שודרה תחילה בלעדית בחברת yes החל מ-4 בדצמבר 2016 ועד 1 בינואר 2017 וירדה משידור עקב סכסוך. ב-6 במרץ 2018 הוחלט שהסדרה תחזור לשידור ב-13 במרץ 2018 אך תשודר רק בערוץ הילדים בפרטנר TV ובסלקום tv, ולא ב-yes כפי שתוכנן. לאחר החלטה זו, yes הוציאה צו מניעה מלשדר את הסדרה. ב-29 באפריל 2018 נודע כי בית המשפט המחוזי ביטל את התביעה ואישר לערוץ הילדים לשדר את הסדרה, אך ב-8 במאי הוחלט שוב לבטל את שידור הסדרה. ב-8 באוגוסט נחתם הסכם לשידור הסדרה, והיא חזרה לשידור ב-7 באוקטובר 2018 בכל פלטפורמות השידור בארץ: yes, HOT, סלקום tv, פרטנר TV ו-STINGTV.
ב-17 במרץ 2017 זכתה הסדרה בפרס סדרת הדרמה הטובה ביותר לילדים ונוער בטקס פרסי האקדמיה הישראלית לטלוויזיה, פרס בו זכתה גם ב-2019.
הסדרה חודשה לעונה שנייה, ששודרה בתום שידור העונה הראשונה מחדש. לצוות השחקנים הצטרפה שירן סנדל, ובתפקידי אורח סאבלימינל, לירן דנינו ועומר דרור.
עלילה > עונה 1

הסדרה עוסקת בארבעה בני נוער שלמדו בתיכון ברטה לוין (עיוות פארודי ל״תלמה ילין״) לאומנויות והפכו לחברי להקת הבנים המפורסמת ביותר בישראל - להקת Oboy. בחגיגות יום העצמאות הלהקה מופיעה בטקס בבית הנשיא, ובזמן ביצוע השיר מייקל מוריד לגנרל האמריקאי את הפאה, מה שגרם לפיטוריו מהלהקה.
עלילת המשנה של הסדרה עוסקת בשלושה מתלמידי תיכון ברטה לוין שאחת מהם, עלמה, נאלצת להתחפש לבן, כדי להתקבל ללהקה ולכסות על חובות אמה. ביחד עם אחותה עדן הן הצליחו להפוך אותה לבן. העלילה מסתבכת כאשר עלמה נכנסת לחייהם של חברי הלהקה גם בתור בן וגם בתור עלמה.
העונה מסתיימת בכך שטל מגלה שעלמה זה בן.
עלילה > עונה 2

לאחר שטל גילתה על התרמית היא מנצלת את עלמה ללא הפסקה. באותה התקופה, אביו של מייקל משתחרר מהכלא ומנסה להתאחד עם בנו. גפן נפרדה מתום לאחר שחשפו את הפתקים ששמו חברי הלהקה בכותל, בבר המצווה של בן. היא מגלה שבפתק של תום רשום "אלוהים תעשה שאני אהיה עם עלמה". לאחר מכן, האקסית של ג'וני, סיוון קינן, מגיעה מסן פרנסיסקו, והיא משתפת פעולה עם טל. הן מנסות להפיל את זהר ולגרום לג'וני להיפרד ממנה. סיוון מצליחה בעזרת סרטון שבו רואים את זהר מתנשקת עם מייקל יום לפני שהתנשקה עם ג'וני. ג'וני מבין שהוא הריבאונד שלה, ומתחיל לצאת עם סיוון. יומיים או שלושה לאחר מכן, זהר כותבת שיר בשם "בלעדיך", ועלמה משאירה את זה על המיטה של ג'וני בלי אישורה של זהר. סיוון שומעת את השיר, ומחליטה לקחת את הקרדיט על עצמה. היא משמיעה אותו לג'וני ואומרת שזה השיר שלה. סיוון מנסה למצוא חן בעיני אמו של ג'וני, יונה, אשר מאוד מתלהבת לשמוע את סיוון מציעה לה להיות ה"פרזנטורית" של "ווייז", ויונה כותבת שיר בשם "מחשבת מסלול מחדש" ומשמיעה אותו לסיוון. סיוון מתלהבת ואומרת שהיא הפנים החדשים של "ווייז". כשסיוון יוצאת מהבית של יונה, היא מתקשרת לעורך ואומרת לו למחוק את השיר, ויונה שומעת את זה. יונה מחפשת נקמה בסיוון, ונזכרת שזוהר הציעה לה את זה לפני כמה ימים מבלי להגיד את זה בצורה ממשית, אלא ברמזים. היא נפגשת עם זהר וגם עם עלמה שנרתמה לעזור, ויונה מוצאת מצלמה נסתרת בבית של עלמה, שטל התקינה כדי לעקוב אחרי עלמה. עלמה מבקשת מטל קטע מצולם בו רואים את זוהר שרה את השיר "בלעדיך" לפני שסיוון שרה אותו לראשונה. צביקה הדר מזמין את יונה לתוכנית האירוח שלו, והוא מזמין גם את סיוון וג'וני. יונה מפלילה את סיוון בכך שמראה את הסרטון שמוכיח שסיוון שיקרה בנושא השיר, וזו לא היא שכתבה אותו. ג'וני נפרד מסיוון, ומנסה לגרום לזהר לחזור אליו, אבל זהר הפגועה לא מסכימה. באותה שנה, הבנים מופיעים במופע הסיום של בית הספר "ברטה לוין", וגם שם יש בעיות. לאחר שתום וגפן נפרדו, גפן פגשה את אברי שהביא לה 20 אלף שקלים שהייתה חייבת, בתמורה לזה שתשחק את החברה שלו לעשרה ימים, אך הם מתחברים והאהבה הופכת לאמיתית. טל מספרת למייקל על כל מה שהיא יודעת והם מתכננים תוכנית להפיל את עלמה ולספר לכולם שהיא בן. מייקל מספר לעלמה את התוכנית שלו ושל טל, והם מתכננים תוכנית שתגרום לתוכנית של טל להיכשל. בסוף הפרק, עלמה חושפת את עצמה וטל תובעת אותה. עלמה נחקרה עד שמייקל בא לתחנת המשטרה, וסיפר את האמת. טל מגיעה לווילה של הלהקה, ודורשת מעלמה מיליון וחצי שקלים, מתוכם 400 אלף על הכסף שקבלה בעונה הראשונה על הצטרפותה ללהקה. סיוון באה, ומביאה לעלמה צ'ק ריק כדי שעלמה תוכל לכתוב איזה סכום שהיא רוצה. לאחר מכן, להקת או-בוי התפרקה. ג'וני, תום ואסי לא רצו לחזור אליה. עלמה מתנצלת בפני הלהקה המפורקת, ואבא של מייקל מגיע ומביא לכולם כרטיסי טיסה ליוון. הכל הלך חלק עד שהטייס הורעל והתעלף בידי אנשים שרצו לנקום באבא של מייקל, והמטוס עמד להתרסק.
יש שמועות שבסוף תום היה צריך להציל את המטוס
יוצר הסדרה אורי גרוס חשף שלא תהיה עונה נוספת.
סכסוך שידור פרקי הסיום

פרקים 22–25 המסיימים את העונה הראשונה לא שודרו בעת שידור הסדרה המקורי, החל מ-2 בינואר 2017, בעקבות הסכסוך שהתמשך בין חברת yes לבין חברת RGE. אורי גרוס, יוצר הסדרה, הוציא הודעה בחשבון האינסטגרם שלו, כי הסדרה היא לא צד בסכסוך וכי ב-3 בינואר 2017, ערוץ הילדים וחברת yes יכנסו לבית המשפט ושם יוכרע הדין היכן ישודרו פרקי סיום העונה.
התקיים המשפט בעקבות סיום החוזה בין חברת yes לבין RGE בהקשר להמשך שידור הסדרה, ובעקבותו הופסק שידור הסדרה בפרק 22. במשפט טענה yes כי כל הפקות המקור שהופקו במיוחד עבור yes שייכות לה והשאר, המשותפות עם Hot, שייכות ל-RGE. מנגד, RGE טענו כי כל הפקות המקור ששודרו בערוץ הילדים של yes שייכות לערוץ הילדים. במהלך הדיון הציע השופט לצדדים לפתור את הסכסוך ביניהם, וקבע כי פרקי העונה הראשונה שייכים לערוץ הילדים, אך אסר על שידורם בטלוויזיה. הדיון נמשך זמן רב בקשר לזכויות על העונות העתידיות של הסדרה.
ב-20 במרץ 2017 נפסק כי פרקי הסיום ישודרו במקביל בערוץ הילדים ב"הוט" ובערוץ יס דרמה ב"יס". בשתי הפלטפורמות שידור הפרקים יתחיל מההתחלה. נודע כי שידור הפרקים יחל בפסח אך זה לא קרה. מאז, HOT ו-yes לא הודיעו על התאריך החלופי לשידור הסדרה. יוצר הסדרה, אורי גרוס, סיפר בעמוד האינסטגרם שלו שיס וערוץ הילדים יכולים לפתור את הבעיה בכך שהסדרה תשודר אצל שניהם אך יש אי הסכמה בין הצדדים לגבי חלוקה זו.
הסדרה נדחתה פעם נוספת בשל הורדת הערוץ גם מ-HOT והעלתה את הערוץ Kidz (לשעבר yes KidZ) ב-1 בינואר 2018.
במאי 2018 הוחלט שהסדרה תחזור לשידור בערוץ הילדים, בפרטנר tv ובסלקום tv.
ב-8 במאי 2018, yes ערערה על ההחלטה לשדר את התוכנית בערוץ הילדים ועל הורדת צו המניעה. בעקבות כך שידור הסדרה בוטל. אולם ב-8 באוגוסט 2018, נחתם הסכם לשידור הסדרה. העונה הראשונה שודרה במלואה החל מה-7 באוקטובר אותה שנה, ומיד אחריה החל שידור העונה השנייה.
דמויות > ראשיות נוספות

טל קוטלר (נלי תגר) – המפיקה והסוכנת הקשוחה של להקת Oboy, רודפת בצע ותהילה. האנטגוניסטית הראשית בסדרה. הייתה בת הזוג של נרי. שונאת את עלמה בכך שרימתה אותה ומנסה להעיף אותה מהלהקה. בפרק 44 מתנשקת עם נרי. שולחת שוטר לעצור את עלמה על התחזות.
עדן בן טוב (אור אשטון) – אחותה הקטנה של עלמה, בעקבות החובות הכספיים של אמה, עדן מחפשת את עלמה לבן כדי שתיכנס ללהקה וכך תוכל לקבל את הכסף ולכסות את החובות. קריינית הסדרה, שכל העלילה מסופרת מנקודת מבטה.
סנדרה (סנדי) בן טוב (ענת וקסמן) – אמא של עלמה ועדן, בעלת בית קפה קטן בשם "סנדי בר". נקלעה לחובות כספיים בסך 400,000 שקלים.
יונה בר-לב (גילת אנקורי) – דיווה וזמרת מפורסמת, אמו של ג'וני. מתקבלת לתפקיד ב"אוויטה". היא וזוהר נהיות חברות טובות ובכך עוזרת לה להפיל את סיון ולהפריד בינה לבין ג'וני.
ברטה לוין (חוה אורטמן) – מנהלת תיכון ברטה לוין אשר קרוי על שמה ולומדים בו עלמה, זוהר, אברי ומייקל ובעבר למדו בו חברי להקת Oboy. מגלה על סודה של עלמה ועוזרת לה להסתיר אותו.
נרי מוסינזון (אלירז שדה) – המורה למוזיקה של אברי, עלמה וזוהר, ולאחרונה גם של מייקל, בתיכון "ברטה לוין". קשוח ורציני. היה בן זוג של טל קוטלר בזמן שעבדו ביחד. בפרק 44 מתנשק עם טל.
דמויות > דמויות נוספות

שיפי ברגר (נועה אסטנג'לוב) –- אחותו התאומה של תום. מוצגת כאחת שלא מתעניינת בלהקת Oboy. מאוהבת בסתר בבן ולאחר מכן מראה לו את המקדש הסודי המוקדש לו בחדר שלה. תום מסדר לה ולו דייט. בפרק האחרון מגלה שבן זה עלמה.
איז'ק (ניקי גולדשטיין) – הסוכן של גפן ושל יונה. לא אוהב את זה שגפן ותום רבים. מתערב יותר מדי בדברים של אחרים. מחקה את חנה לסלאו לעיתים קרובות.
אורליאל קקון (עמית מרקוס) – בתו של שלומי קקון, יש לה כלב בשם אלזה. שם חיבה-אורליאלי.
מולי "השועל" רוזנצווינג (אייל שכטר) – אבא של מייקל, אסיר. בעונה 2 משתחרר מהכלא וחוזר לקשר עם מייקל. מספר פעמים בעונה מנסים לנקום בו אך לא מצליחים.
שלומי קקון (איציק כהן) – מנכ"ל חברת קקון העוסקת בסלולר, תחזוקה, טלוויזיה ותקשורת. מייצג ומכלכל את להקת Oboy. מארגן לבן בר מצווה לאחר שמגלה שלא עשה.
יועז ברגר (דני גבע) – אביו של תום ברגר. טייס במקצועו ונצר למשפחת טייסים. קשוח מאוד שתום נכשל.
תומר מור (עומר דרור) – דוגמן. גפן הייתה מאוהבת בו. אברי הרביץ לו מכיוון שלא הקשיב לגפן בזמן שניסה לנשק אותה בכוח.
מג'דרה שרוף (עינת שרוף) – מגדת עתידות, חברי Oboy מתייעצים איתה. עזרה לתום להבין שעלמה היא האחת שלו.
שידורי הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 25 | 25 | 4 בדצמבר 2016 | 18 בנובמבר 2018 |
|  | 2 | 21 | 21 | 26 בנובמבר 2018 | 31 בדצמבר 2018 |
רשימת פרקים

הערוצים בה הסדרה Oboy שודרה:
yes ו-STINGTV (ערוץ yes5 HD)
סלקום tv FreeTV ו-פרטנר TV (ערוץ הילדים)
HOT (ערוץ ספיד) (עונות 1–2)
HOT FreeTV ו-סלקום tv (ערוץ FOMO)
HOT (ערוץ באזז)
רשימת פרקים > עונה 1

העונה הראשונה של Oboy שודרה במקור בדצמבר 2016 בערוץ הילדים למנויי yes. ב-7 באוקטובר 2018 העונה הראשונה עלתה שוב (כולל הפרקים האחרונים) בערוץ yes5 HD, ערוץ הילדים וערוץ ספיד.
| מספר הפרק | שם הפרק | תאריך שידור מקורי ב-yes | תאריך שידור חדש |
| --- | --- | --- | --- |
| 1 | מי יחליף את מייקל? | 4 בדצמבר 2016 | 7 באוקטובר 2018 |
| 2 | What A Man | 5 בדצמבר 2016 | 8 באוקטובר 2018 |
| 3 | עדן, מה עשינו? | 6 בדצמבר 2016 | 9 באוקטובר 2018 |
| 4 | בא לשכונה בחור חדש | 7 בדצמבר 2016 | 10 באוקטובר 2018 |
| 5 | לא מאמין שזה קרה לי | 8 בדצמבר 2016 | 14 באוקטובר 2018 |
| 6 | המכתב | 11 בדצמבר 2016 | 15 באוקטובר 2018 |
| 7 | הנשמה של אורליאל | 12 בדצמבר 2016 | 16 באוקטובר 2018 |
| 8 | לא גבר טיפוסי | 13 בדצמבר 2016 | 17 באוקטובר 2018 |
| 9 | היא רק רוצה לרקוד | 14 בדצמבר 2016 | 21 באוקטובר 2018 |
| 10 | מבצע אלזה | 15 בדצמבר 2016 | 22 באוקטובר 2018 |
| 11 | דרוש גיבור | 18 בדצמבר 2016 | 23 באוקטובר 2018 |
| 12 | העלילה מסתבכת | 19 בדצמבר 2016 | 24 באוקטובר 2018 |
| 13 | האהבה הזאת שלנו | 20 בדצמבר 2016 | 28 באוקטובר 2018 |
| 14 | אם ננעלו | 21 בדצמבר 2016 | 29 באוקטובר 2018 |
| 15 | אוויטה החדשה | 22 בדצמבר 2016 | 30 באוקטובר 2018 |
| 16 | לימדת אותי לעוף | 25 בדצמבר 2016 | 31 באוקטובר 2018 |
| 17 | בן, אתה מקסים | 26 בדצמבר 2016 | 4 בנובמבר 2018 |
| 18 | איך אפשר שלא להתאהב בך | 27 בדצמבר 2016 | 5 בנובמבר 2018 |
| 19 | רק אל תלכי | 28 בדצמבר 2016 | 6 בנובמבר 2018 |
| 20 | כשעלמה פגשה את בן | 29 בדצמבר 2016 | 7 בנובמבר 2018 |
| 21 | מכונת אמת | 1 בינואר 2017 | 11 בנובמבר 2018 |
| 22 | השווים והמגניבים | -לא שודר- | 12 בנובמבר 2018 |
| 23 | אנילא עושה את זה | -לא שודר- | 13 בנובמבר 2018 |
| 24 | לעשות מעשה | -לא שודר- | 14 בנובמבר 2018 |
| 25 | סוף לסיפור | -לא שודר- | 18 בנובמבר 2018 |
רשימת פרקים > עונה 2

העונה השנייה אשר עלתה לשידור שבוע לאחר סיום העונה הראשונה, עונה זאת בעלת 21 פרקים.
| מספר הפרק בסדרה | מספר הפרק בעונה | שם הפרק | תאריך שידור |
| --- | --- | --- | --- |
| 26 | 1 | כל הבאז | 26 בנובמבר 2018 |
| 27 | 2 | אריק | 27 בנובמבר 2018 |
| 28 | 3 | אני אוהב אותך זהר | 28 בנובמבר 2018 |
| 29 | 4 | הסוד של זוהר | 2 בדצמבר 2018 |
| 30 | 5 | יעלה ויבוא חתן הבר-מצווה | 3 בדצמבר 2018 |
| 31 | 6 | הפרק עם הסוף הכי מפתיע | 4 בדצמבר 2018 |
| 32 | 7 | חוק מספר 4 | 5 בדצמבר 2018 |
| 33 | 8 | מסיבת תחפושות | 9 בדצמבר 2018 |
| 34 | 9 | זברה | 10 בדצמבר 2018 |
| 35 | 10 | בלגן ביאכטה | 11 בדצמבר 2018 |
| 36 | 11 | כל המילים | 12 בדצמבר 2018 |
| 37 | 12 | השיר שלנו | 16 בדצמבר 2018 |
| 38 | 13 | אודישן ל"אלישע" | 17 בדצמבר 2018 |
| 39 | 14 | all the single ladies | 18 בדצמבר 2018 |
| 40 | 15 | מחשבת מסלול מחדש | 19 בדצמבר 2018 |
| 41 | 16 | אבא | 23 בדצמבר 2018 |
| 42 | 17 | אמא'לה ג'וק | 24 בדצמבר 2018 |
| 43 | 18 | למי קראת יצור? | 25 בדצמבר 2018 |
| 44 | 19 | קפה אצל ברטה | 26 בדצמבר 2018 |
| 45 | 20 | בן, מה עשית? | 30 בדצמבר 2018 |
| 46 | 21 | אני רק רוצה לדעת מי את באמת | 31 בדצמבר 2018 |
הערות שוליים

↑  עומר כביר,'"`UNIQ--nowiki-00000002-QINU`"'המחוזי הכריע: yes לא תוכל למנוע את המשך שידורי הסדרה 'או בוי' בסלקום ופרטנר, באתר כלכליסט, 29 באפריל 2018
↑  יונתן כיתאין,'"`UNIQ--nowiki-00000004-QINU`"'‏ניצחון ל-RGE: ביהמ"ש אישר שידור "Oboy" בסלקום ובפרטנר, באתר גלובס, 29 באפריל 2018
↑  אורטל כהן,'"`UNIQ--nowiki-00000006-QINU`"'הפעם זה סופי! "או בוי" חוזרת למסך ותשודר לכולם, באתר פרוגי, ‏09 באוגוסט 2018
↑  או, כן: "או בוי" תשודר בכל ספקי התוכן ותשיק עונה שנייה, באתר וואלה, 9 באוגוסט 2018
↑  איתי שטרן,'"`UNIQ--nowiki-00000009-QINU`"'לאחר סכסוך משפטי, סדרת הנוער "או בוי" תחזור למסך, באתר הארץ, 20 במרץ 2017
↑  יואב סטולר,'"`UNIQ--nowiki-0000000B-QINU`"'הסכם שלום בין RGE ו-yes: תשדר את ערוץ הספורט, באתר כלכליסט, 8 באוגוסט 2018
↑  ענת ביין-לבוביץ,'"`UNIQ--nowiki-0000000D-QINU`"'‏תם סכסוך yes ו-RGE: הודיעו על הארכת הסכם לשידור ספורט 5, באתר גלובס, 8 באוגוסט 2018
| 0 | 1 | 2 |
| --- | --- | --- |
| הקודם: 2015 - החממה | פרס האקדמיה לטלוויזיה - סדרת הדרמה לילדים ונוער הטובה ביותר   2016 - Oboy | הבא: 2017 - כדברא |
| 0 | 1 | 2 |
| --- | --- | --- |
| הקודם: 2017 - כדברא | פרס האקדמיה לטלוויזיה - סדרת הדרמה לילדים ונוער הטובה ביותר   2018 - Oboy | הבא: 2019 - גיבור אמיתי, נעלמים |
דיסאינפורמציה

דִּיסְאִינְפוֹרְמַצְיָה (במינוח האקדמיה ללשון העברית: מֵידָע מְסַלֵּף; בעבר: מֵידָע כּוֹזֵב או מֵידָע מַטְעֶה) היא הפצה מכוונת של מידע שקרי ומטעה שנועדה ליצור תמונת מציאות מעוותת. המילה דיסאינפורמציה הופיעה לקראת הרבע האחרון של המאה ה-20 מהמילה הרוסית "Дезинформа́ция" (דזאינפורמציה). המושג דומה למושגים פייק ניוז (חדשות כזב) ומיסאינפורמציה (מידע מוטעה). ההבדל בין דיסאינפורמציה למיסאינפורמציה הוא בכוונת הדובר. אם הדובר מתכוון לשקר, הרי שמדובר בדיסאינפורציה, ואם הוא לא מתכוון לשקר, מדובר במיסאינפורמציה. חדשות כזב הן סוג מסוים של דיסאינפורמציה, כאשר המידע מוצג כידיעה חדשותית.
דיסאינפורמציה ומיסאינפורמציה הפכו לנפוצות יותר בעידן הפוסט־אמת בו קיימת ירידה באמון במוסדות ובמדע. דיסאינפורמציה שכיחה במיוחד בתחום התעמולה הפוליטית והמלחמתית. המידע השקרי מוסווה כאמיתי ומופץ באותם ערוצים שבהם הקהל מצפה לקבל מידע אמיתי. מכיוון שאין צד אחד יכול לחסום לגמרי מידע מהצד השני, הוא שותל מידע שקרי ובכך מונע מהקהל לפעול בדרך הנכונה.
מושגים דומים

מידע מוטעה (מיסאינפורמציה) – מידע שגוי או מטעה
חדשות כזב (פייק ניוז) – מידע שגוי או מטעה באופן מכוון, המוצג כידיעה חדשותית
חדשות סאטיריות (אנ') – סוג של פרודיה המוצגת ככתבה חדשותית
שמועה – טענה המופצת באופן נרחב אף על פי שהיא טרם אומתה
תאוריית קשר (קונספירציה) – נרטיב חוזר ושקרי כנגד טענה המקובלת בציבור ובמדע, הטוען למזימות סודיות וזדוניות
הכחשת המציאות – הכחשה של טענה בניגוד לעדויות חזקות לאמיתותה
אינפורמציה זדונית – מידע אמיתי שנועד לגרום נזק
תעמולה – הפצת מידע שנועד להשפיע על דעת הקהל
דיסאינפורמציה פוליטית

אחד השימושים הנפוצים בדיסאינפורמציה הוא למטרות של תעמולה פוליטית. ניתן להפיץ מידע מטעה בדרכים שונות ברשתות החברתיות:
להכפיש מועמדים מהצד היריב
ליצור פרופילים פיקטיביים ולשייך אותם ליריב
להקים פרופילים וקבוצות פייסבוק בזהות בדויה כדי להדהד מסרים או לשמש כטרולים להשמצות על היריב
להקים רשתות של בוטים
כדי לייעל את הפצת המידע המטעה, נעזרים גם בפוליטיקה חישובית המנצלת כלים שיווקיים ממוחשבים להעברת מסרים ממוקדים (טירגוט) לקהל או ליחיד.
מדינות זרות עלולות להפיץ מידע כוזב במערכות בחירות במטרה להשפיע על זהות המועמדים או כדי לעודד חוס אמון במערכת או קיטוב פוליטי מפלג במדינה. דוגמה לכך היא התערבות רוסיה בבחירות לנשיאות ארצות הברית ב-2016 שבה ממשלת רוסיה פעלה כדי להשפיע על בחירות בארצות הברית 2016. הממשל הרוסי קיים קמפיין לוחמה אלקטרונית, ותעמולה במטרה לפגוע בקמפיין של הילרי קלינטון, לסייע למועמדותו של דונלד טראמפ ולהגביר את הקיטוב הפוליטי והחברתי. המבצע, שכונה בשם הקוד Project Lakhta, והוזמן ישירות על ידי נשיא רוסיה ולדימיר פוטין, השתמש בגופים כמו "הסוכנות לחקר האינטרנט", והפיץ ידיעות כוזבות ברשתות החברתיות כולל בפייסבוק, באינסטגרם, בטוויטר וביוטיוב.
דוגמה נוספת ניתן לראות בטאיוואן, שבה מומחשת דוגמה לאופן בו בינה מלאכותית (AI) מעצימה מאוד את האפשרות לדיסאינפורמציה ממטרות פוליטיות. בטאיוואן נעשה שימוש נרחב בסרטונים תוצרת בינה מלאכותית שנועדו לשכנע אנשים באמיתותם של אירועים שלא קרו, לדוגמה סרטון בו נראה המועמד לנשיאות טאיוואן, ויליאם לאי, מביע תמיכה ביריבים שלו. כן פורסם ב-2024 ספר ממקור לא ידוע שנכתב בפועל על ידי בינה מלאכותית ובו דיסאינפורמציה על פיה הנשיאה צאי יינג-ון היא שכתבה את הספר ומתארת בו שחיתויות ומקרי הוללות מינית שלה, בעוד שבפועל לא היא כתבה את הספר. הספר הופץ בתפוצה רחבה על ידי שלטונות סין שמתנגדים לנשיאת טאיוואן והיא הפסידה בבחירות בשנה זו.
בפברואר 2023 פורסם שקבוצה ישראלית בראשותו של טל חנן טוענת שהתערבה במעל 30 מערכות בחירות בעולם. אתר הגרדיאן דיווח שהקבוצה, שנודעה בכינוי "צוות חורחה", מפעילה כבר מעל 20 שנה כלים טכנולוגיים להתערבות במערכות בחירות. צוות חורחה הציע שירותים של פריצה, שתילת תוכן, הדלפה והפעלה של עשרות אלפי זהויות פיקטיביות ברשתות החברתיות. הצוות נתן גם שירותים שמטרתם הייתה לדכא הצבעה ולשבש את האמון במוסדות.
דיסאינפורמציה בלחימה

דיסאינפורמציה יעילה גם כאשר היא מוזנת אל תוך ארגון, כדרך למציאת מדליפים ומרגלים. ככלל, ככל שהיריב מייחס אמינות רבה יותר לערוץ המידע, כך תעלה היעילות של הדיסאינפורמציה השתולה בערוץ מידע זה. באופן זה משמשת דיסאינפורמציה אחד הכלים בלוחמה פסיכולוגית. הדרכים להפצת דיסאינפורמציה מלחמתית כוללות שתילת מידע מטעה ברשתות תקשורת, הפקרת מסמכים שקריים שצפוי שהיריב יתפוס, מיקום כוחות דמה, הצבה של כוחות אמיתיים בגלוי על מנת שיראו על ידי היריב, אספקת מידע יזום לסוכנים שמפעיל היריב ללא ידיעתם ושימוש בסוכני היריב כסוכנים כפולים.
קיימות כמה דוגמאות מפורסמות לדיסאניפורמציה שהתרחשה בהקשר של לחימה:
הפלישה לנורמנדי – הבריטים הצליחו להטעות את הגרמנים באשר למקום המיועד לצליחת תעלת למאנש, ובכך גרמו לגרמנים לרכז את כוחותיהם במקום שונה מהמקום בו צלחו את התעלה בפועל (בנורמנדי).
מלחמת יום כיפור – המצרים הצליחו להטעות את חיל המודיעין של צה"ל, בין השאר, על ידי הפצת קריאה מהמטכ"ל המצרי לרישום קצינים המעוניינים לבצע את מצוות החאג' ולעלות למכה ברמדאן. כך המצרים הצליחו לגרום למודיעין הצה"לי להאמין שהם לא ייצאו למלחמה כאשר קציניהם נמצאים במכה.
מבצע הלם – שימוש בסוכן כפול להעברת מידע שגוי
מלחמת חרבות ברזל – חמאס השתמש בשיטות של הסתרה והטעיה כדי להרדים את גופי המודיעין של ישראל ושל מדינות נוספות. הונאה זו דומה להונאה שנקטו המצרים לפני מלחמת יום כיפור. במהלך המלחמה נמשכה הפצה של מידע כוזב ביחס למלחמה.
דיסאינפורמציה כלכלית

חברות עלולות להפיץ מידע מוטעה לגבי היבטים שונים בפעילות שלהן כולל יציבות החברה, מכירות, הכנסות, פיתוחים טכנולוגיים שהחברה שוקדת עליהן, בעיות בטיחות במפעל של החברה או המוצר שלה ועוד. מטרה דיסאינפורמציה כזו היא לעודד כניסת משקיעים חדשים, למנוע עזיבה של משקיעים קיימים, לזכות בתמיכה ממשלתית, לשמור על נאמנות של צרכנים, למנוע נטישת עובדים, לשמור על תנאי אשראי נוחים מצד בנקים, להרתיע כניסה של מתחרים ועוד. פעולה כזו עשויה להיות פלילית ולגרום לחקירות נגד חברות שנחשדות בהונאת משקיעים או הונאה מול גורמים אחרים. כאשר הדבר מבוצע בקנה מידה גדול על ידי חברות גדולות הדבר עלול לגרור בועה פיננסית כמו במקרה של משבר הסאבפריים. במקרים אחרים הסתרת מידע הנוגע לבריאות עלול לגרום פגיעה משמעותית לבריאות הציבור.
דיסאינפורמציה כלכלית ובריאות הציבור

החל מהמאה ה-19 התגלו מספר מקרים שבהם מידע מוטעה שסופק על ידי חברות מסחריות הוביל לפגיעה בחיים של אלפי ולפעמים מיליוני אזרחים. במקרים רבים חברות ידעו על סכנה במוצר שלהם או על בעיות בטיחות במפעלים אבל בחרו להסתיר את הסכנה הזו מהרשויות, מהציבור או העובדים ואף להפיץ מידע מטעה בניסיון לטשטש את הסכנות. חוקרים בתחום בריאות הציבור וכן חוקרים פדרליים, עיתונאים ותובעים עוסקים בחשיפת מקרים כאלה.
דיסאינפורמציה כלכלית ובריאות הציבור > זיהום במזון

בספר "כך נקצור" קולין טאג' טוען שעם התקדמות המהפכה התעשייתית באנגליה, החלו גם מזימות שונות להוזלת המזון, תוך כדי הכנסת חומרים שונים לתוך מזונות שונים. נהגים אלה הפכו לנפוצים למדי במהלך המאה ה-19, בעיקר בתעשיות כמו תה, קפה, בירה, לחם, וריבות. אחד הראשונים שהתריעו על מצב זה היה fredric Accum שבשנת 1820 פרסם את "מסה על דילול מזונות והרעלות קולינריות" (a treatise on adulterations of food and culinary poisons).
לפחות שמונה מפעלים בלונדון יוחדו ל"מחזור תה" – עובדים עניים אספו עלים משומשים של תה ממטבחים והחזירו אותם לשוק. עלים של עצי מילה וסמבוק שחור סולסלו ונצבעו בצלחות נחושת כדי להראות כמו תה. דו"ח רשמי מתחילת המאה ה-19, מצא כי ל-300 טונות של תה שיובאו בכל שנה על ידי חברת הודו המזרחית לאנגליה, נוספו כ-200 טונות של צמחים וחומרים שונים כדי לזייף את התה. זייפן מזון אחד נתפס כאשר הוא צובע תה ירוק על ידי ירוֹקַת הנחושת (Verdigris), סוג של חומצת נחושת. צבע תה שחור זויף על ידי הוספת עופרת. תקנות יעילות נגד סוגי זיופים כאלה של מזון הוכנסו רק בשנות ה-70 של המאה ה-19.
בשנת 1906 יצא הספר הג'ונגל של הסופר והעיתונאי אפטון סינקלר. אף כי סינקלר התכוון למחות על מצבם של העובדים, הציבור הזדעזע במיוחד מכמה פסקאות בספר שנגעו לפגיעה אפשרית בבריאות הציבור וחוסר ניקיון בתעשיית הבשר. באותו זמן, לא היה כל פיקוח על חברות הבשר והן טחנו ושיווקו כ"בשר מובחר" כל דבר שנמצא במשחטה: חולדות מורעלות, חזירים שמתו מכולרה, בקר חולה שחפת, בשר רקוב – וכן אברי אדם שנקצצו בתאונות. הספר של סינקלר גרם למהומה ציבורית, הקמת ועדת חקירה ולהתחלת הפיקוח על המזון וסימון מוצרים כדי למנוע המשך הונאות במזון.
דיסאינפורמציה כלכלית ובריאות הציבור > הכחשת נזקי העישון

הכחשת נזקי העישון הם המאמצים לבצע הסתרה, והפצת מידע כוזב לגבי נזקים בריאותיים של עישון סיגריות ומוצרי טבק אחרים, ולגבי היבטים אחרים הנוגעים לעישון כמו התמכרות לטבק, שיווק טבק לילדים ולנוער, מניפולציות על טבק (הפיכתו לממכר יותר), עישון כפוי (עישון פסיבי) ועוד. הגורם המרכזי בהכחשת נזקי העישון הן חברות הטבק וכן ארגונים וחברות עסקיות הקשורות אליהן, כמו חברות יחסי ציבור, ארגוני קש ועוד. חברות הטבק ידעו על הקשר בין עישון לסרטן משנות ה-50 לפחות, וידעו כי הניקוטין בטבק גורם להתמכרות של המעשנים. מחקרים על נזקי העישון החלו בשנות ה-30 של המאה ה-20 והגיעו לחשיפה ציבורית רחבה בשנת 1953. חברות הטבק נקטו במספר אמצעים כולל מודעות בעיתונות, לובי פוליטי, הטיית מחקרים והקמת מכונים כמו מכון הטבק בניסיון להשפיע על הציבור, על ארגוני רפואה ועל פוליטיקאים. טקטיקה נוספת הייתה פיתוח של "סיגריות קלות" שהיו לכאורה פחות מזיקות. היבטים של הפער בין עמדת החברות כלפי חוץ לבין האסטרטגיה הפמינית שלהן נחשפו במשפטי הטבק ב-1998 שבהן נאלצו חברות הטבק לחשוף מיליוני מסמכים פנימיים.